Persondatapolitik for Grundejerforeningen Fjordparken

**Introduktion**

Som led administrationen af Grundejerforeningen Fjordparken behandler vi ud fra en behovsmæssig vurdering nogle personoplysninger. Vores persondatapolitik er ment som en hjælp til at forstå, hvilke data vi indsamler, hvorfor vi indsamler dem, og hvad vi anvender dem til.

Vi er underlagt oplysningspligt efter databeskyttelseslovgivningen. Derfor får du denne information.

Skulle du have spørgsmål, eller ønsker du yderligere information, er du velkommen til at henvende dig til vores persondataansvarlige:

**Kontaktoplysninger på persondataansvarlig**

Navn: Hanne Rahbæk

e-mail: bestyrelsen@fjordparken.dk

**Dataansvarlig**

Grundejerforeningen Fjordparken, Hyllingeriis 54a, 4050 Skibby

**Kommunikation**

Vi kommunikerer primært via e-mail. Vi kommunikerer via almindelig (ukrypteret) e-mail, når vi sender og modtager e-mails, dokumenter og andet materiale. Vi forsøger ikke at sende CPR-numre eller fortrolige og følsomme oplysninger i øvrigt. I sådanne tilfælde benytter vi efter nærmere aftale almindelig post.

**Vores behandling af dine personoplysninger - formål**

Vi behandler personoplysninger, som du eller en anden part, eksempelvis ejendomsmægler eller udlejer, har givet til os i forbindelse med din overtagelse af ejendommen. Vi behandler kun de oplysninger, som er nødvendige og søger at begrænse behandlingen af personoplysninger mest muligt.

Personoplysninger behandler vi for at kunne leve op til vores forpligtelser overfor dig i forbindelse med ydelser fra grundejerforeningen generelt.

Typisk drejer det sig om disse personoplysninger:

* Navne og kontaktoplysninger, herunder adresse, e-mail, telefonnumre, IP-adresser m.v.
* Faktuelle oplysninger eller vurderinger vedrørende konkrete henvendelser til bestyrelsen
* Enhver anden personoplysning, som vi har indhentet eller modtaget fra et medlem eller tredjeparter som led i foreningens udførelse af konkrete opgaver

Vi behandler normalt ikke personoplysninger, som kan karakteriseres som særligt følsomme.

**Retsgrundlaget for vores behandling**

Vi behandler personoplysninger til opfyldelse af foreningens vedtægtsmæssige forpligtelser samt udførelse af foreningens samfundsmægtige forpligtelser i henhold til kontrakt, vedtægt og lovgivningen.

Vi kan også behandle personoplysninger i henhold til konkret indhentet samtykke.

Vi kan tillige behandle personoplysninger som led i foreningens berettigede varetagelse af egne interesser.

**Tidsfrister for sletning/opbevaring**

Vi sletter personoplysninger, når de ikke har nogen relevans, typisk når dit medlemskab af grundejerforeningen ophører. Dog opbevarer vi dem altid i minimum 5 år af hensyn til eventuelle tvister i forbindelse med en overdragelse.

**Dine rettigheder efter persondataforordningen**

I forbindelse med vores behandling af dine personoplysninger har du nogle rettigheder:

* Retten til at modtage oplysning om, hvordan vi behandler dine personoplysninger (oplysningspligt).
* Retten til at få indsigt i dine personoplysninger.
* Retten til at få urigtige personoplysninger rettet.
* Retten til at få dine personoplysninger slettet.
* Retten til at gøre indsigelse mod at dine personoplysninger anvendes til direkte markedsføring.
* Retten til at gøre indsigelse mod automatiske, individuelle afgørelser, herunder profilering.
* Retten til at flytte dine personoplysninger (dataportabilitet).

Alle ovenstående rettigheder håndteres manuelt ved henvendelse til vores persondataansvarlige.

Vi kan afvise anmodninger, der er urimeligt gentagende, kræver uforholdsmæssig meget arbejde eller kræver teknisk indgriben (f.eks. at udvikle et nyt system eller ændre en eksisterende praksis væsentligt), påvirker beskyttelsen af andres personlige oplysninger.

Du har ret til at klage til Datatilsynet over foreningens behandling af dine personoplysninger. Mere information herom kan findes på Datatilsynets hjemmeside. Klage til Datatilsynet kan indgives: (<https://www.datatilsynet.dk/borger/klage-til-datatilsynet/>

Datatilsynets adresse er: Borgergade 28, 5., 1300 København K. Telefon: 33 19 32 00.

**Oplysninger, som vi videregiver**

Vi videregiver ikke personlige oplysninger til virksomheder, organisationer og enkeltpersoner. Undtagelsen er i disse tilfælde:

* Til ekstern databehandling

Vi videregiver personlige oplysninger til vores samarbejdspartnere, f.eks. revisor eller andre, der behandler oplysningerne for os. Deres behandling er baseret på vores instrukser, herunder vores databehandleraftale.

* Af juridiske årsager

Vi videregiver personlige oplysninger til virksomheder, organisationer eller enkeltpersoner uden for grundejerforeningen, hvis videregivelsen af oplysningerne er nødvendig for at:

* + Overholde gældende love, bestemmelser, sagsanlæg eller retsgyldige anmodninger fra offentlige myndigheder.
	+ Håndhæve gældende servicevilkår, herunder undersøgelse af potentielle overtrædelser.
	+ Registrere, forhindre eller på anden måde beskytte mod problemer med bedrageri, sikkerhed eller tekniske problemer.
	+ Holde grundejerforeningen fri for skade, vores medlemmer eller offentlighedens rettigheder, ejendom eller sikkerhed, sådan som det kræves eller tillades i henhold til lovgivningen.

**Informationssikkerhed**

Vi arbejder for at beskytte grundejerforeningens hjemmeside mod uautoriseret adgang, ændring, offentliggørelse eller ødelæggelse af personoplysninger.

Derudover gør vi i grundejerforeningen generelt følgende:

* Adgangsbegrænsning til personoplysninger, så der kun gives adgang, hvor det er nødvendigt.
* Databehandleraftaler med leverandører, der behandler personoplysninger på foreningens vegne.
* Tavshedserklæringer med personer, der har behov for at behandle personoplysninger.
* Vejledning i sikker behandling af personoplysninger og informationsaktiver for alle med adgang til informationssystemer.
* Gennemførelse af ovenstående risikovurdering og dokumentation af alle systemer der behandler personoplysninger for at sikre et oplyst grundlag for sikkerhedsniveauet for persondatabehandlingen.

**Overholdelse og samarbejde med tilsynsmyndigheder**

Vi gennemgår årligt vores egen persondatapolitik. Når vi modtager skriftlige klager, kontakter vi afsenderen for at følge op på klagen. Vi samarbejder med de relevante lovgivende myndigheder, f.eks. Datatilsynet.

**Ændringer**

Eventuelle ændringer af denne privatlivspolitik angives på foreningens hjemmeside, www.gf-fjordparken.dk, og hvis der sker væsentlige ændringer, vil vi informere medlemmerne direkte.

Version 1 - 26.06.2018